משה אבוטבול

משה אבוטבול (נולד בי"ד בתמוז ה'תשכ"ה, 14 ביולי 1965) הוא סגן שר החקלאות וחבר הכנסת מטעם מפלגת ש"ס. בעבר כיהן כראש עיריית בית שמש.

==ביוגרפיה==
נולד בשכונה ד' בבאר שבע למשפחה מסורתית ולמד בבית ספר ממלכתי חילוני "צאלים". בגיל 6, חזר בתשובה ועבר ללמוד בבית בלומנטל שבירושלים<ref></ref> ובהמשך בשלוחת ישיבת איתרי שבבית שמש. וכן בישיבה הגדולה איתרי סניף בית צפפא תלפיות בירושלים.

במהלך שירותו הצבאי שימש כנהג ביחידת הגששים וברבנות הצבאית.

אבוטבול שידר בתחנת רדיו חרדית, ושיחק בכמה סרטי קולנוע חרדי של חברת ״גל דיסק״: ״גלגל חוזר״, ״בן ערובה״, ״משחק כפול״ ועוד. שימש כמורה, מחנך וניהל מוסדות חינוך תורניים והקים בבית שמש מוסד בשם "ממזרח שמש" שמטרתו היא הפצת ערכי היהדות בעיר ופעילות חינוך וחסד<ref></ref>.

== פעילות פוליטית ==
=== ראש עיריית בית שמש ===
משנת 1993 שימש כחבר מועצת העיר בית שמש מטעם תנועת ש"ס, מונה על אגף ההנדסה והבינוי, על אגף התרבות התורנית והרווחה החרדית וממלא־מקום ראש העיר.

לקראת הבחירות לרשויות המקומיות ב־2008 התמודד לראשות העיר בתמיכת מפלגת העבודה, דגל התורה, שומרי אמונים ומפלגת "דור אחר", זכה ב־46% מקולות הבוחרים וגבר על ראש העיר המכהן דניאל וקנין מהליכוד ושלום לרנר נציג הציבור הדתי לאומי שנתמך על ידי חסידות גור.

ב-2013 התמודד אבוטבול בשנית לראשות העיר, כשמולו הוצב אלי כהן מטעם הבית היהודי, שזכה לתמיכת "הגוש הציוני" במועצה. אבוטבול זכה ב־51% מקולות הבוחרים ונבחר לתקופת כהונה שנייה. מערכת הבחירות לוותה במתיחות בין חרדים וחילונים, ועקב חשד לזיופים שהתגלו בבחירות מצד אנשי סיעת "כח" החרדית נערכו הפגנות נגד ניצחונו של אבוטבול והושמעו קריאות לחלוקת העיר. לבסוף הורה בית המשפט על בחירות חוזרות, שנערכו ב-11 במרץ 2014. אחוז ההצבעה עלה ב־10% ואבוטבול זכה בשנית בכ־51% מהקולות בפער של 758 קולות.
שלום כהן, פברואר 2020]]
בבחירות לרשויות המקומיות בשנת 2018 התמודד אבוטבול על תקופת כהונה שלישית, אך הפעם הפסיד – בפער של 533 קולות – לד"ר עליזה בלוך. עקב ליקוי בהגשת רשימת ש"ס בערב הבחירות, הוצב אבוטבול ברשימת יהדות התורה, תוך התחייבות לפרישה אם לא ייבחר לראש העירייה. לאחר ההפסד הודיע על פרישתו, אך עיכב את התפטרותו מהמועצה במספר שבועות בהוראת הרב חיים קנייבסקי, לגרום לכך שכל הסיעות החרדיות יכנסו יחד עם אגודת ישראל להיכנס לקואליציה העירונית של בלוך.

=== חבר כנסת ===
במהלך המשבר הפוליטי בישראל הוצב שלוש פעמים במקום התשיעי של רשימת ש"ס. בבחירות לכנסת העשרים ואחת (2019) זכתה הרשימה בשמונה מנדטים, אך בשתי המערכות הבאות (2019 ב' ו-2020) היא זכתה בתשעה מנדטים וכך נכנס אבוטבול לכנסת. לקראת הבחירות לכנסת העשרים וארבע (2021) הוצב במקום השמיני, ריכז את המטה האתיופי והגרוזיני ונכנס לכנסת<ref></ref>.

בספטמבר 2020 הקים את השדולה למען שמירת השבת המונה כ-40 חברי כנסת. בנוסף הקים את השדולה למען קהילת יוצא אתיופיה ואת השדולה להקמת בית חולים בבית שמש<ref></ref>.

באוגוסט 2022 דורג בפַּרלמטר של "שקוף" ונמצא כמוביל במספר ההצעות לסדר שאושרו<ref></ref>.

בבחירות לכנסת העשרים וחמש הוצב במקום השמיני ברשימת ש"ס ונכנס לכנסת לאחר שש"ס זכתה ב-11 מנדטים.

=== סגן שר החקלאות ופיתוח הכפר ===
עם הקמת ממשלת ישראל השלושים ושבע מונה אבוטבול לתפקיד סגן שר החקלאות ופיתוח הכפר<ref></ref>, וקיבל את האחריות על צער בעלי חיים במשרד.

=== הבחירות לרשויות המקומיות 2024 ===
בספטמבר 2023 הודיעה מפלגת ש"ס כי תציב שוב את אבוטבול כמועמד מטעמה לתפקיד ראש עיריית בית שמש. מול אבוטבול התמודדו על התפקיד ראש העירייה המכהנת עליזה בלוך, והמועמד מטעם מפלגת יהדות התורה שמואל גרינברג. אבוטבול זכה ב-31.6% מהקולות ולא עלה לסיבוב השני.

== חיים אישיים ==
עם נישואיו לאסתר, בשנת 1986, השתקע בעיר בית שמש. הוא מתגורר בשכונת נחלה ומנוחה בעיר. לזוג שמונה ילדים.

אשתו, אסתר, היא שף בעלת חברת הסעדה פרטית.

== ספריו ==
במסגרת לימוד התורה היומי שלו, כתב סדרת חיבורים תורניים על התלמוד הבבלי שהתקבצו לסדרת ספרים בשם ״תורת משה״<ref></ref>.

==קישורים חיצוניים==

=== כתבות ===
* [https://www.youtube.com/watch?v=2XvIbe-KG4k&feature=player_embedded#! ראיון מקיף עם משה אבוטבול] ב"חדר החדשות" ירושלים, 16 ביולי 2012
* [http://www.93fm.co.il/radio/video/ראיון-עם-משה-אבוטבול/ ריאיון עם אבוטבול לפני הבחירות ב-2013] באתר רדיו קול חי, 8 באוקטובר 2013
* 
* 
* 
* 
* אורי רווח, 
* 
* 
* 

==הערות שוליים==

קטגוריה:חרדים ישראלים
קטגוריה:ראשי עיריית בית שמש
קטגוריה:פוליטיקאים ישראלים שחזרו בתשובה
קטגוריה:ראשי רשויות מקומיות מטעם ש"ס
קטגוריה:ראשי עיריות חרדים
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:בוגרי ישיבת איתרי
קטגוריה:שחקני קולנוע חרדי
קטגוריה:סגני שרי החקלאות
קטגוריה:חברי הכנסת: אנשי חינוך
קטגוריה:ישראלים שנולדו ב-1965